கேள்வி: அருங்கலம் பற்றி விளக்கவும்.
பதில்: அருங்கலம் பூவினுக்கு அருங்கலம் பொங்குதாமரை ஆவினுக்கு அருங்கலம் அரன் அஞ்சு ஆடுதல் கோவினுக்கு அருங்கலம் கோட்டம் இல்லது நாவினுக்கு அருங்கலம் நமச்சிவாயமே (திருநாவுக்கரசர் தேவாரம் 4-ம் திருமுறை, நமச்சிவாயத் திருப்பதிகம்:(4:11:3) தீங்குரல்...கின் அரிக்குரல் தடாரியொடு ஆங்கு நின்ற எற்கண்டு சிறிதும் நில்லான் பெரிதுங் கூறான் அருங்கலம் வரவே அருளினன் வேண்டி ஐயென உரைத்தன்றி நல்கித் (புறநானூறு, பாடியவர்: மதுரை நக்கீரர்.பாடப்பட்டோன்: சோழநாட்டு பிடவூர்கிழார் மகன் பெருஞ்சாத்தன். திணை: பாடாண். துறை: கடைநிலை. மான அருங்கலம் நீக்கி இரவென்னும் ஈன இளிவினால் வாழ்வேன்மன் (நாலடியார், 40; அறத்துப்பால் – துறவற இயல்–அறன் வலியுறுத்தல்) என்னும் இலக்கிய வழக்குச் சொல்லை நாம் அணிகலன் என்று வழங்கிவருகிறோம். 'கலம்' என்னும் சொல் பண்டபாத்திரங்கள் அனைத்தையும் உணர்த்தும் பொதுச்சொல். 'கலம் செய் கோ' புறநானூறு 256 என்னும் தொடரில் 'கலம்' என்னும் சொல் குயவன் செய்யும் மண்பாண்டத்தை உணர்த்துவதைக் காணமுடிகிறது. இது சாதாரண பாண்டம் அல்லது பண்டம். அருங்கலம் என்பது அரிய பண்டம். இவை அணிகலன்கள்.தத்தம் கலங்களுள் கையுறை என்று இவற்கு ஒத்தவை ஆய்ந்து அணிந்தார். - கலித்தொகை 84 பொன்னும் மணியும் புனைந்து செய்யப்பட்டவை. அருங்கலம் செய்வோரைக் 'கலம் செய் கம்மியர்' மணிமேகலை - 25-124 என்பர். இந்தத் தொடரைக்கொண்டு உருவாக்கப்பட்ட நூல் அருங்கலச் செப்பு